Slovenska Bistrica, 12. 5. 2020

##### NAVODILA za DIJAKE za izvajanje pouka v času epidemije Covid 19

Izvajanje pouka v času epidemije Covid 19 zahteva od vseh udeležencev odgovorno vedenje in dosledno upoštevanje navodil, ki preprečujejo širjenje virusa in omogočajo varen pouk tako za dijake kot učitelje.

Najpomembnejša pot prenosa novega koronavirusa je preko izločkov iz dihal in preko onesnaženih rok, zato so vsi ukrepi proti širjenju okužbe prednostno usmerjeni v:

* vzdrževane zadostne medsebojne razdalje in s tem preprečevanje kapljičnega prenosa,
* redno umivanje rok in čiščenje oziroma razkuževanje površin in predmetov in s tem preprečevanje kontaktnega prenosa.

###### Splošni higienski ukrepi

* Obvezno je upoštevanje medosebne razdalje, vsaj 1,5 do 2 metra.
* Potrebno je redno in temeljito umivanje rok z milom in vodo oziroma razkuževanje z namenskim razkužilom za roke.
* Upoštevanje pravilne higiene kašlja (preden zakašljamo/kihnemo, si pokrijemo usta in nos s papirnatim robčkom ali zakašljamo/kihnemo v zgornji del rokava). Papirnat robček po vsaki uporabi odvržemo med odpadke in si nato umijemo roke z milom ter vodo.
* Ne dotikajmo se obraza (oči, nosu in ust) z nečistimi/neumitimi rokami.
* Redno zračimo prostore (v vsakem odmoru).
* V glavnem odmoru se ne družimo v večjih skupinah in upoštevamo medsebojno razdaljo vsaj 1,5 metra (v avli, atriju, na dvorišču).
* Pred vstopom v šolo si nadenemo masko in razkužimo roke, kar ponovimo tudi pri odhodu iz šole(maske in razkužilo je na voljo v šoli.
* Smer gibanja poteka po desni strani.
* Priporočamo, da so vrata, kjer je večja frekvenca, odprta na stežaj, da je čim manj dotikanja kljuk.

**Zaščitna oprema**

* Vsi dijaki v objektu šole nosite maske, ki jih prejmete pred vstopom v šolo.
* Dijaki jo lahko odložite v svojo vrečko, ko sedite pri pouku oziroma opravljate izpite in je zagotovljena distanca. V primeru zmanjšanja varne razdalje, si masko nadenete (npr. ko profesor deli gradivo, pobira izpitne pole).
* Poglejte si navodila (infografiko) s pravilnim načinom nošenja in snemanja mask.
* Maska mora segati od korena nosu do pod brado, med nošenjem se je ne dotikate.

**Prihod v šolo**

* NIJZ priporoča peš hojo, kolesarjenje, tudi individualni prevoz s strani staršev (brezzdruževanja dijakov!).
* Pri uporabi javnega prevoza je potrebno upoštevati navodila za izvajalce javnih prevozov.

Starši, prijatelji in ostali spremljevalci ne hodijo v prostore šole.

* Vstopate posamično.
* Do šolskih garderob ne dostopate in se ne preobuvate.

**Potek pouka**

* V šolo prihajate po prilagojenem urniku za priprave na maturo.
* Pouk imate v stalnih prostorih, razen pri delitvah v skupine:
	+ **4. a** v predavalnici 101 (vhod atrij, WC pritličje),
	+ **4. b** v telovadnici desno(vhod telovadnica, WC telovadnica),
	+ **4. c** v učilnici 310 (glavni vhod, WC 2. nadstropje),
	+ **4. č** v mali jedilnici (glavni vhod, WC pritličje),
	+ **2. f** v mali jedilnici (glavni vhod, WC pritličje).
* Prehajanje iz učilnice v učilnico ni dovoljeno. Priporoča se stalni sedežni red.
* Potrebne šolske potrebščine prinesite v skladu z navodili učitelja, ki vas poučuje.
* Dijaki si šolskih potrebščin in pripomočkov med seboj ne izmenjujete.
* Vračanje učbenikov in knjig, ki jih več ne potrebujete, vračate individualno ob upoštevanju navodil šolske knjižnice.
* V vsaki učilnici, na hodnikih, v avli je možnost razkuževanja rok; v sanitarijah pa topla voda in milo. Razkuževanje je potrebno po vsakem vstopanju in izstopanje iz učilnice, dotikanju ograje stopnišča oziroma po dotikanju drugih površin.
* V času prisotnosti v šoli uporaba mobitelov in računalnikov pri dijakih ni dovoljena.

**Odmori, šolska malica, odhod**

* V času odmora ne zapuščate učilnic.
* Učilnica se redno zrači; če je mogoče, ves čas.
* Po vsaki uri naredite nekaj razgibalnih/razteznih vaj.
* Šolska prehrana bo organizirana (hladni obrok) na osnovi pravočasne prijave.
* Pred in po hranjenju svojo mizo obrišete z alkoholnim robčkom ali papirnato brisačko za enkratno uporabo. S čistimi rokami si pravilno odstranite masko ter jo zavržete v posebni koš za odpadke oz. shranite v svojo vrečko.
* Pred hranjenjem si roke ponovno umijete oziroma razkužite enako po končanem hranjenju ter nadenete masko.
* V sanitarijah se lahko zadržujeta največ dve osebi na primerni razdalji.
* Ne pozabite na redno in dovolj dolgo umivanje rok.
* Pri odhodu iz šole si razkužite roke, izstopate posamično v predpisani razdalji.
* Zadrževanje v skupinah oz. druženje na funkcionalnem zemljišču pred vhodom v šolo ni

dovoljeno.

Mag. Iva Pučnik Ozimič,

ravnateljica